
Kailangang nating bigyan 
ang lahat ng akses sa pagpumbilkong 
transportasyon kung pipigilan natin 


ang krisis sa klima 


Sa paggamit ng pampublikong transportasyon, 
alinman ito sa pagsakay sa bus, sa tram, o sa 
subway sa halip na pagmamaneho, ay isa sa mga 
pinakaepektibong aksyon na maaaring gawin ng 
mga tao para makatulong na mapigil ang climate 
crisis, ang pinakamalaking banta sa sangkatauhan 
ayon sa kamakailang IPCC report.” Pampublikong 
transportasyon ang simpleng solusyon para sa 
komplikadong pandaigdigang problemang ito. 
Pero kung walang pantay na akses, hindii lahat ay 
makagagamit ng pampublikong transportasyon. 

Bawat taong naninirahan sa lungsod ay dapat 
may akses sa ligtas, madalas, abot kaya at 
magagamit na pampublikong transportasyon na 
malalakad sa loob ng 10 minuto mula sa kanilang 
tahanan.” Kailangan nating mamuhunan sa 
luntian at makatwirang pagbawi na kolektibong 
nagdodoble ng proporsyon ng pampublikong 
transportasyon sa mga lungsod, at nagsusulong 
sa makatwirang paglipat sa pampublikong 
transportasyon na walang idinudulot na emisyon 
sa 2030.” Kung wala ang transpormasyong ito, 
hindi magiging posible para sa mga bansang 
maisagawa ang kagyat na layuning mabawasan 
nang kalahati ang mga emisyon ngayong dekada 
at malimitahan ang pagtaas ng pandaigdigang 
temperatura sa 1.5'C. 


Sa buong mundo, milyon-milyong tao ang 
lumipat na sa paggamit ng pampublikong 
transportasyon, at ipinapakita ng bagong 
pananaliksik na higit sa ikatlong-kapat ng mga 
residente sa pandaigdigang mga lungsod - mula 
Jakarta hanggang Johannesburg, mula London 
hanggang Milan - ang sumusuporta sa nasyonal 
na mga pamahalaang inuuna ang pamumiuhunan 
sa pampublikong transportasyon sa kanilang mga 
package para sa ekonomikong pagbawi mula 
sa COVID-19.” Mahalaga rin ang pambuplikong 
transportasyon para makakilos ang mga residente 
sa rural at peri-urban na mga lugar at sa pag-akses 
sa mga trabaho at mahahalagang serbisyo ng mga 
taong naktira sa ilegal na mga panirahan sa lungsod, 
pero kalahati lamang ng populasyon ng mundo ang 
may madaling akses dito.” 

Isa itong pandaigdigang panawagan para sa 
mas malaking pamumuhunan sa pampublikong 
transportasyon dahil kung wala ito, hindi 
matutugunan ng mundo ang mga layunin nito 
sa klima. Kami, bilang mga pinuno ng ilan sa 
pinakamalalaking lungsod sa mundo, bilang mga 
pinuno ng mga unyon ng manggagawa at pinuno 
ng mga awtoridad sa transportasyon, ay nakatuon 
sa pagpapabuti at pagpapataas ng akses sa mga 
sistema ng ating pampublikong transportasyon. 


01 https://www.ipcc.ch/report/ar6/wg1/downloads/report/IPCC AR6 WGI Full Report.pdf 


02 Hango ang inspirasyon ng bisyong ito sa ‘Mga Taong Malapit sa Sakayan’ na panukat ng ITDP: https://naindicators.itdp.org/ 


03 Ipinahihiwatig ng data mula sa McKinsey na 40-80% ng milyang ibinabiyahe sa mga lungsod ang kailangang magmula sa 
paglalakad, pagbibisikleta at pampublikong transportasyon para mailimitahan ang pandaigdigang pag-init sa 1.5 degri. Sa paggamit 
ng kasalukuyang mga ratio, ito ay humigit-kumulang 30-6094 para sa pampublikong transportasyon. Ipinahihiwatig ng pre- 
pandemic data (2019) mula sa Google Environmental Insights Explorer na sa pamamagitan ng pampublikong transportasyon ang 


pangkalahatang 29% ng distansyang ibinabiyahe sa 60 lungsod 


04 Polling data na isinagawa sa ngalan ng C40 ng Clear Path Strategies 


05 UNDESA, SDG11. Gawing ingklusibo, ligtas, madaling makabawi at napapanatili ang mga lungsod at mga panirahan ng tao 


https://sdgs.un.org/goals/goal11 


Pinabibilis ng mga manggagawa at sibil na 
organisasyon ang suporta. Nananawagan kami sa 
nasyonal na mga pamahalaang samahan kami sa 
pagsasagawa ng aksyong kailangan para maihatid 
ito. 

Kailangan na ngayong mabawasan nang 
husto ang mga emisyon. Kasalukuyang 
responsable para sa isang-kapat ng emisyon 
ng CO2 mula sa nasusunog na mga fossil 
fuel ang transportasyon.” Ang pagpapabuti, 
pagpapalawak at pag-decarbonize ng 
pampublikong transportasyon ay isa sa 
pinakamabilis at makapangyarihang mga 
pamamaraang mayroon tayo para mabawasan 
ang mga emisyon ng greenhouse. Ang 
sustenable at pangmatagalang pamumuhunan 
sa pampublikong transportasyon ay lilikha at 
magpapanatili rin ng disenteng mga trabaho, 
akses sa trabaho at mas mabuting kalusugan at 
kalidad ng buhay para sa lahat sa post-pandemic 
na mundo, na nakapagpapakamit ng mga layunin 
ng UN Sustainable Development Goal 11 para 
gawing ingklusibo, ligtas, madaling makabawi at 
sustenable ang mga lungsod. 

Makikinabang ang mas malakas na pampublikong 
sasakyan: 


Ang ekonomiya 

Ang pampublikong sasakyan ay mahalaga 
para sa ekonomiya ng lungsod. Nagbibigay ito 
ng akses sa mas marami at mas mataas ang 
pasahod na mga trabaho, at nagbibigay sa 
mga employer ng akses sa mga kasanayang 
kailangan nila. Ang magandang kalidad ng 
pampublikong transportasyon ay nakaaakit sa 
mga negosyo sa mga lungsod at nagbibigay-daan 
sa mga itong umunlad, dahil sa ipinagkakaloob 
nitong mahalagang espasyo para sa paghahatid 
at pagseserbisyo.” Direkta ring nagbibigay ng 


trabaho sa milyun-milyong tao ang pampublikong 
transportasyon. Ang pamumuhunan sa 
pampublikong transportasyon ay nagbibigay ng 
30% mas maraming trabaho kaysa sa paggawa ng 
mga kalsada, at maaaring lumikha nang hanggang 
4.6 milyong mataas na kalidad na trabaho sa halos 
100 na C40 na mga lungsod”? na nakapagsasalba 
sa mga ekonomiya matapos an pandemya (for 
halimbawa, 430,000 sa Jakarta, 144,000 sa London 
at23,000 sa Milan). Sapamamagitan ng pagsuporta 
sa makatwirang paglipat sa disenteng trabaho, 
kabilang ang mas higit na pakikilahok para sa mga 
manggagawa sa pampublikong transportasyon, 
pormal man o hindi, matitiyak naming ang 
mga taong nasa unahan linya sa pagharap sa 
pandemya ay mayroong pangunahing lugar sa 
hinaharap. At sa pagkakaloob ng pantay na akses 
sa mga oportunidad sa trabaho, mapatataas natin 
ang partisipasyon ng mga kababaihan sa lugar ng 
trabaho. Ang pamumuhunan sa pampublikong 
transportasyon ay pamumuhunan sa mga lungsod 
at higit pa: bilang halimbawa, sinusupotahan ng 
supply chain ng London Underground ang 43,000 
trabaho, 68 porsyento nito ay sa labas ng London.” 


Lipunan 

Haligi ng pagkakapantay-pantay ang patas 
na akses sa pampublikong transportasyon. 
Nakikinabang ang bawat tao sa isang lungsod 
mula sa pampublikong transportasyon, ito man 
ay sa pamamagitan ng pag-akses sa trabaho, 
edukasyon, pangangalagang pangkalusugan, 
kultura at libangan, o sa pamamagitan ng 
nabawasang pagsisikip ng trapiko, polusyon sa 
hangin at mga bungguan sa kalsada. Nagdudulot 
ang pribadong transportasyon ng panlipunang 
gastos sa komunidad nang 28 beses na 
mas mataas kaysa sa mga pampubikong 
transportasyon.” Sa umuunlad na mga bansa, ang 


06 https://www.wri.org/insights/everything-you-need-know-about-fastest-growing-source-global-emissions-transport 


07 https://www.centreforcities.org/reader/delivering-change-making-transport-work-for-cities/transport-essential-growth-cities/ 


08 https://thefutureispublictransport.org/wp-content/uploads/2021/03/C40-The-Future-of-Public-Transport-Research.pdf 


09 https://content.tf.gov.uk/financial-sustainability-plan-11-january-2021.pdf 


10 https://www.researchgate.net/publication/248515960 Transport cost analysis A case study of the total costs of private. 


and public transport in Auckland 


hindi pormal na mga sistema ng transportasyon 
ang pinakalaganap at pinakalumalawak na mga 
paraan ng transportasyon.” Ang pamumuhunan 
sa sustenableng impraistruktura ng mobilidad ay 
lubusang makapagpapahusay sa mga sistema ng 
transportasyon, na tumitiyak na ang mga babae, 
migrante, kabataan, matatanda, at may kapansanan 
pati na rin ang mga hindi tiyak at hindi pormal na 
manggagawa ay maaaring makilahok nang buo sa 
lipunan at magtrabaho sa ligtas at protektadong 
mga kapaligiran, na may pinabuting kalidad ng 
hangin, pinahusay na kalusugan, pinahusay na mga 
kita at seguridad sosyal: na lahat ay makatutulong 
na mabuo ang kakayahan nilang makabawi nang 
mabilis sa krisis sa klima at anumang pandemya 
sa hinaharap. Dapat may gampanang mahalagang 
papel ang pampublikong transportasyon sa 
pagsuporta sa kabuhayan ng mga maralitang 
nagtatrabaho sa lungsod, at magbigay ng abot- 
kaya at naiaangkop na mga serbisyo, kabilang ang 
kakayahang maghatid ng mga produkto papunta 
at mula sa mga lugar ng trabaho, mga pamilihan at 
mga customer. 


Ang klima 

Ang pagpapahusay ng pampublikong 
transportasyon at pagdidisenyo ng mga lungsod 
sa paligid nito nang mabawasan ang pagdepende 
sa paggamit ng kotse ay makatutulong na 
makabawas nang 20-45% ng kabuuang emisyon 
na kinakailangan para malimitahan ang 
pandaigdigang pag-init nang hanggang 1.5'C. 
Sa 2030, kakailanganin ng pagkikipagbahagi 
ng aktibong pagbiyahe at pampublikong 
transportasyong nasa pagitan ng 40% at 80% - 
nakadepende sa uri ng lungsod” - kaalinsabay ang 
electrificationng mgasasakyan. Angpamumuhunan 
sa pampublikong transportasyon ay hindi lamang 
nagpapataas ng pakikipagbahagi ng pampublikong 


transportasyon, pero nagpapataas din ng aktibong 
pagbiyahe dahil naglalakad at nagbibisekleta ang 
mga tao sa mga access network. Ang pagbibigay- 
priyoridad sa pamumuhunan para mapabuti at 
mapalawak ang pampublikong transportasyon, 
na naglilipat ng mga pagbiyahe mula sa mga 
sasakyan, ay magdudulot ng pinakamahalagang 
kontribusyon sa pagbabawas ng mga emisyon. 
Dapat din tayong sumulong sa pag-decarbonize ng 
pampublikong transportasyon: ito ang dahilan kung 
bakit maraming C40 na lungsod ang nangakong 
bumili lamang ng mga bus na hindi nagdudulot ng 
emisyon mula 2025. 


Ang ating kalusugan 

Kapag ipinatupad ang mga hakbang na 
inirerekomenda ng mga awtoridad sa kalusugan, 
napakababa ng panganib na magkaroon ng 
COVID-19 sa pampublikong transportasyon.” 
Bukod dito, mababawasan ng mas mahusay na 
kalidad ng hangin ang panganib ng respiratory at 
cardiovascular na mga sakit, na lumilikha ng mas 
malusog na mga lungsod. Ang pampublikong 
transportasyon ay nananatiling isa sa 
pinakaligtas na mga paraan para bumiyahe sa 
lungsod: ito ay 10 beses na mas ligtas bawat 
milya kaysa sa pagbiyahe gamit ang kotse”; 
at ginagawang mas ligtas ng pampublikong 
transportasyon ang mga kalsada sa pamamagitan 
ng pagbabawas ng trapiko dulot ng maraming 
motorsiklo. Bukod dito, ang mas mahusay na kalidad 
ng hangin ay magbabawas sa panganib ng mga 
sakit sa paghinga at cardiovascular, na lumilikha 
ng mas malusog na mga lungsod.” Dapat nating 
tiyakin na ang mga kababaihan, mga batang babae 
at mga grupong minorya - sa katunayan lahat - ay 
maaaring gumamit at magtrabaho sa pampublikong 
sasakyan nang walang takot sa karahasan: ang mga 
pamumuhunan ay dapat maglagay ng mga tamang 


11 https://www.ssatp.org/publication/myths-and-realities-informal-public-transport-developing-countries-approaches-improving 


12 Nalaman ni McKinsey na dapat isaalang-alang sa mga istratehiya para sa mobilidad ng lungsod ang mga pagkakaiba-iba sa per 


capita income at laki ng populasyon. (Pahina 46-47) 
13 https://www.c40.org/other/green-and-healthy-streets 


14 https://www.vitp.org/publications/public-transport-is-covid-safe/ 


15 https://www.apta.com/research-technical-resources/research-reports/public-transit-is-key-strategy-in-advancing-vision-zero 
16 https://academic.oup.com/jpubhealth/article/41/2/222/5035071 


hakbang upang ito ay palaging isang ligtas na 
kapaligiran. 


Nagbago ang paggamit ng pampublikong 
transportasyon sa nakalipas na dalawang taon. 
Sunod sa pagbagsak sa pagbiyaheng resulta ng 
COVID-19, nakakikita na tayo ng walang palyang 
mga pagtaas ng inaasahang pagsakay ng mga 
residente ng lungsod matapos ang pandemya.” 
Hindi naman sa ayaw ng mga taong mabawasan 
ang pampublikong transportasyon pero gusto nila 
ng: mas malawak at madalas, mas episyente at 
konektado, mas malinis, mas mabilis at mas may 
espasyo sa pagsakay. Ito ay maisasakatuparan 
kung magkakaroon ng pamumuhunan, at kung 
nangunguna na ang mga lungsod. Ang Jakarta, 
bilang halimbawa, ay may target na ang mga 
serbisyo sa pampublikong transportasyon ay 
dapat hindi lalampas sa 500 metro sa 95% ng mga 
kabahayan ng kanilang mga residente sa 2022. 

Kailangan ng mga lungsod, metropolis at 
teritoryo ng mabilisan, pangmatagalan at 
matatag na pinansyal na suporta ng pamahalaan. 

Naniniwala ang mga alkalde, unyon ng 
manggagawa, at awtoridad sa transportasyon 
na ang pinakamahusay na diskarte ay ang 
pagtutulungan sa makatarungang daan tungo 
sa paglikha ng disenteng mga oportunidad sa 
trabahong kinabibilangan ng mga impormal at 
pormal na manggagawang ang mga trabaho 
ay magbabago sa paglipat sa de-kuryenteng 
pampublikong transportasyon. Ang mga 
manggagawang ito, na nasa unahang linya sa 
pagharap sa pandemya na gumagarantiyang 
makabibiyahe ang milyon-milyong mga tao 
ay may mga kasanayan at kaalaman na 
makapagpapahusay ng mga operasyon ng 
pampublikong transportasyon at mas mahusay 
na makapagpapakilala at makapagpapanatili ng 
bagong mga solusyon sa mobilidad. Mahalaga 
ang isang may karanasan, mahusay na sinanay at 
may motibasyong manggagawa sa paglunsad ng 
mga pampublikong sistema ng transportasyong 
kailangan natin. 


Para maihatid ang bisyong ibinabahagi natin 
bilang mga alkalde mula sa buong mundo, 
mga unyon at manggagawa sa transportasyon 
at pampublikong serbisyo, mga aktibista sa 
klima at ng ating mga kababayan, dapat gawing 
prayoridad ang pamumuhunan sa pampublikong 
transportasyon para sa mga pambansang plano 
sa pang-ekonomiyang pagbawi, at dapat gawing 
pangunahing layunin sa mga planong pangklima 
ang pagtaas ng pakikibahagi sa pampublikong 
transportasyon. Hindi sapat ang kasalukuyang mga 
pondong inilaan para sa pagbawi sa pampublikong 
transportasyon pagkatapos ng COVID-19. 

Ipinapakita ng pananaliksik ng C40 na $208 
bilyon sa isang taon ang kailangan ngayong 
dekada para maihatid ang transpormasyon 
sa (pangmaramihang transportasyong ito 
para sa halos 100 na C40 na lungsod na 
magkakasamang nag-aambag sa 25% ng 
pandaigdigang ekonomiya. Dapat suportahan 
ang lahat ng lungsod para madoble ang proporsyon 
ng mga pagbiyahe gamit ang pampublikong 
transportasyon sa buong mundo ngayong dekada. 
Hinihimok namin ang mga pambansang lider 
na agarang isulong ang kanilang ambisyon sa 
pampublikong transportasyon alinsunod sa 
bisyong ito bilang bahagi ng kanilang Natukoy 
na Mga Pambansang Kontribusyon, at agad na 
magtakda ng daan patungo sa pagsasagawa nito 
sa loob ng isang taon bilang bahagi ng kanilang 
mga plano sa ekonomiya, gamit ang naaangkop at 
mabilis na pambatasan at pampinansyal na mga 
kagamitan para maihatid ang lawak ng sakop ng 
pampublikong pamumuhunang kinakailangan 
para sa isang makabuluhang pangako sa modal 
na paglipat sa pampublikong transportasyon. 
Bilang isang pinagsama-samang sistema, ang 
pampublikong transportasyon ay nangangailangan 
ng holistikong diskarte mula sa pamahalaan. 
Ang mga nasyonal na pamahalaan, lokal na 
awtoridad, alkalde, at internasyonal na institusyon 
ay dapat magtulungan para matiyak ang pantay na 
pampublikong transportasyon para sa lahat. 


17 Polling data na isinagawa ng Clear PathStrategies sa ngalan ng C40 


Gawin nating lugar ng oportunidad para sa lahat 
ang ating mga kalsada, na nakasentro sa mga tao 
ng ating mga lungsod at nagsusulong sa luntian 
at makatarungang paglipat sa pamamagitan ng 
pamumuhunan sa pundasyon ng mobilidad sa 


lungsod. Pampublikong transportasyon ang 


kinabukasan. 

